钦定古今图书集成/明伦汇编/氏族典/第545卷 > 《凌迪知万姓统谱》 > 郦商
## 钦定古今图书集成/明伦汇编/氏族典/第545卷 > 《凌迪知万姓统谱》 > 郦商

按《汉书郦商传》：“商，高阳人也。以四千人属沛公于岐，
赐爵封信成君。定汉中，以将军为陇西都尉，赐食邑
武城，受梁相国印。汉王即帝位，从击臧荼，迁右丞相，
赐爵列侯，食邑涿郡。攻代，受赵相国印。还以将军将
太上皇卫，以右丞相击陈豨。从击黥布，更封曲周侯。
事孝惠吕后。后崩，商疾不治事，诛诸吕。后薨，谥曰景
侯。”子寄嗣。